**KISKŐRÖS VÁROS KÉPVISELŐ-TESTÜLETE**

4-9/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. július 27-én (szerda) 07:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Gmoser István, Horváth János, Kudron Tamás, Nikléczi Gábor, Pethő Attila, Pohankovics András, Szedmák Tamás, Ungvári Ferenc képviselők (9 fő)

dr. Turán Csaba jegyző

Chudi Barbara jegyzőkönyvvezető

**Meghívottként részt vett:** dr. Ba Mariann a Helyi Választási Bizottság elnöke; Aszódi János, Fodor Tamás és Kis Zsoltné a Bizottságok nem képviselő tagjai

dr. Nagy Gabriella, Szlanka Pálné a Polgármesteri Hivatal munkatársai

**Távol maradt:** Filus Tibor, Markó Ferenc, Szlovák Pál képviselők (3 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 9 „igen” szavazattal a napirendet az alábbiak szerint fogadta el:

**N A P I R E N D:**

1. A Helyi választási bizottság tájékoztatója a 2022. évi időközi önkormányzati képviselő választás eredményéről

**Tájékoztatót tartja:** dr. Ba Mariann, a Helyi Választási Bizottság elnöke

1. gmoser istván önkormányzati képviselő eskütétele
2. A KULTURÁLIS, TURISZTIKAI ÉS SPORT BIZOTTSÁG TAGJÁNAK MEGVÁLASZTÁSA

**Előterjesztő:** Polgármester

**Előadó:** Jegyző

1. POLGÁRMESTERI HIVATAL SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

**Előterjesztő:** Polgármester

**Előadó:** Jegyző

1. a Kőrösszolg nonprofit Kft.-vel KÖZTISZTASÁGI ÉS PARKFENNTARTÁSI FELADATOK ELLÁTÁSA TÁRGYÁBAN megkötött KÖZFELADAT ELLÁTÁSI szerződés MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. a Kőrösszolg nonprofit Kft.-vel INTÉZMÉNY ÜZEMELTETÉSI FELADATOK ELLÁTÁSA TÁRGYÁBAN megkötött KÖZFELADAT ELLÁTÁSI szerződés MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. SZENDREY JÚLIA EGÉSZALAKOS SZOBOR ÁTHELYEZÉSE

**Előterjesztő:** Polgármester

**Előadó:** Intézményüzemeltetési referens

1. AZ ORSZÁGOS MENTŐSZOLGÁLAT ALAPÍTVÁNY TÁMOGATÁSI KÉRELMÉNEK ELBÍRÁLÁSA

**Előterjesztő:** Polgármester

**Előadó:** Intézményüzemeltetési referens

1. TURÁN TIBOR 6200 KISKŐRÖS, DINNYÉS DŰLŐ TANYA 7. SZÁM ALATTI LAKOS AJÁNDÉKOZÁSA

**Előterjesztő:** Polgármester

**Előadó:** Vagyongazdálkodási referens

1. PÁLYÁZAT A SZLOVÁK NÉPI HAGYOMÁNYOK KISKŐRÖSÖN CÍMŰ NÉPMŰVÉSZETI FESZTIVÁL TÁMOGATÁSÁRA

**Előterjesztő:** Polgármester

**Előadó:** Pályázati és fejlesztési csoportvezető

1. **napirend**

A Helyi választási bizottság tájékoztatója a 2022. évi időközi önkormányzati képviselő választás eredményéről

**A tájékoztatót tartja:** dr. Ba Mariann, a Helyi Választási Bizottság elnöke

**Domonyi László polgármester** a tájékoztató szóbeli ismertetésére felkérte **dr. Ba Mariannt, a Helyi Választási Bizottság elnökét.**

**Dr. Ba Mariann elnök** elmondta, hogy 2022. június 26. napján időközi választás került megtartásra. Az időközi választás lebonyolítására Gmoser András képviselő halála miatt került sor. A választás a 4. számú választókörzetet érintette, mely két szavazókört jelent. Az itt élő szavazópolgárok száma 1550 fő, 609 fő tette le a voksát. A választás érvényes volt. A választást az nyerte meg, aki a szavazatok többségét megszerezte. Három jelölt volt, akik Martinkó Zsolt (Fidesz-KDNP), dr. Kudron-Tonigold Nándor (Megoldás Mozgalom) és Gmoser István (Független). A legtöbb szavazatot Gmoser István kapta, aki 342 leadott szavazattal szerezte meg mandátumát. Beszélt a Választási Bizottságról is, annak változásairól. Elmondta, hogy a kampányidőszak zökkenőmentesen lezajlott, a 2 beérkezett kifogás helyi szinten elbírálásra került és jogerőre emelkedett. A választás rendben és szabályosan zajlott. A eredmény megállapításánál a 3 tagú választási bizottság, illetve 2 delegált volt jelen. A megbízólevél már átadásra került a jogszabályi előírásnak megfelelően. A bizottság nevében gratulált az új képviselőnek, munkájához sok sikert kívánt. Felkérte a képviselőt az eskü letételére.

1. **napirend**

gmoser istván önkormányzati képviselő eskütétele

Gmoser István képviselő a Képviselő-testület előtt letette esküjét.

**Domonyi László polgármester** gratulált az eskü letételéhez és jó munkát kívánt.

*(Esküokmány a jegyzőkönyvhöz csatolva.)*

1. **napirend**

A KULTURÁLIS, TURISZTIKAI ÉS SPORT BIZOTTSÁG TAGJÁNAK MEGVÁLASZTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt**.

**Dr. Turán Csaba jegyző** elmondta, hogy az előterjesztés értelmében Gmoser András képviselő halálát követően Horváth János töltötte be a Kulturális, Turisztikai és Sport Bizottság tagságát. A megbízatásáról 2022. július 27. napjával, írásban lemondott. Polgármester úr javaslatára a bizottsági tagságot Gmoser István önkormányzati képviselő töltené be.

**Nikléczi Gábor,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Fodor Tamás,** a Kulturális, Turisztikai és Sport Bizottság tagja bizottságaik nevében a határozat-tervezet elfogadását javasolták.

**Domonyi László polgármester** kérdést intézett Gmoser István képviselő felé, miszerint elfogadja-e a tagságot.

**Gmoser István képviselő** a feltett kérdésre igennel válaszolt.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 8 „igen” és 1 „tartózkodom” szavazattal az alábbi határozatot hozta:

**68/2022. sz. Képv. test. hat.**

A Kulturális, Turisztikai és Sport Bizottság tagjának megválasztása

**HATÁROZAT**

A Képviselő-testület

1, megállapítja, hogy Horváth János Endre önkormányzati képviselő Kulturális, Turisztikai és Sport Bizottság tagi megbízatása az Mötv. 58. § (3) bekezdése alapján 2022. július 27. napján megszűnik, ezért a Kulturális, Turisztikai és Sport Bizottságba új tag megválasztása szükséges.

2, a Kulturális, Turisztikai és Sport Bizottság új tagjának 2022. július 28. napjától Gmoser István önkormányzati képviselőt választja meg.

**Felelős:** polgármester

**Határidő:** azonnal

1. **napirend**

POLGÁRMESTERI HIVATAL SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a szabályzat módosítását a növekvő vagyongazdálkodási ügyek száma indokolja. A hatékony munkavégzés érdekében célszerű egy második vagyongazdálkodási referens munkakör létrehozása. A hivatal létszáma összeségében nem nő, a korábbi osztályadminisztrátor munkakör megszüntetésre került.

**Nikléczi Gábor,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Fodor Tamás**, a Kulturális, Turisztikai és Sport Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**69/2022. sz. Képv. test. hat.**

Polgármesteri Hivatal Szervezeti és Működési Szabályzatának módosítása

**HATÁROZAT**

Kiskőrös Város Önkormányzatának Képviselő-testülete a Kiskőrösi Polgármesteri Hivatal Szervezeti és Működési Szabályzatát a határozat mellékletében foglaltak szerint jóváhagyja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

a Kőrösszolg nonprofit Kft.-vel KÖZTISZTASÁGI ÉS PARKFENNTARTÁSI FELADATOK ELLÁTÁSA TÁRGYÁBAN megkötött KÖZFELADAT ELLÁTÁSI szerződés MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, hogy a KŐRÖSSZOLG Nonprofit Kft.-vel a köztisztasági és parkfenntartási közfeladatok ellátása tárgyában megkötött támogatási szerződés 2020. július 1. napjától 2025. június 30. napjáig terjedő öt év határozott időtartamra szól. A támogatási szerződés módosítása vált szükségessé. A jelenlegi módosítás csapadékcsatorna hálózat üzemeltetéséhez, mint kötelező önkormányzati közfeladat ellátásához kapcsolódik. A módosítás szerint a város csapadékcsatorna hálózatának üzemeltetéséhez kapcsolódó adminisztratív feladatok kerülnek átadásra közvetlenül a Támogatott részére azzal, hogy a nyilvántartást, adatszolgáltatást az üzemeltető rendszeresen egyezteti az Önkormányzattal. A feladatellátás tervezett átadása 2022. július 27. napja. A módosítással a támogatási összeg is módosul, 300 000,- Ft-tal növekszik ezen feladatellátási helyhez kapcsolódóan, 2022. évre vonatkozóan. A támogatás összege az Önkormányzat költségvetésében rendelkezésre áll a csapadékvíz, csatornahálózati feladatok kapcsán. Az összeg az Önkormányzattól kerül át támogatási szerződés formájában a KŐRÖSSZOLG Kft-hez.

**Nikléczi Gábor,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Fodor Tamás**, a Kulturális, Turisztikai és Sport Bizottság tagja bizottságaik nevében a határozat-tervezet elfogadását javasolták.

**Ungvári Ferenc képviselő,** mint a **Felügyelő Bizottság elnöke** elmondta, hogy a Felügyelő Bizottság szintén a határozat-tervezet elfogadását javasolta.

**Domonyi László polgármester** elmondta, hogy az átadást mi indokolja. Fontos, hogy szakemberek mérjék fel a meglévő rendszereket.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**70/2022. sz. Képv. test. hat.**

KŐRÖSSZOLG Nonprofit Kft-vel köztisztasági és parkfenntartási feladatok ellátása tárgyában megkötött közfeladat ellátási szerződés módosítása

**HATÁROZAT**

A Képviselő-testület

1. egyetért azzal, hogy a 35/2020.(VI.24.) számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között köztisztasági és parkfenntartási feladatok ellátása tárgyában megkötött támogatási szerződés a jelen határozat melléklete szerinti tartalommal kerüljön módosításra
2. felhatalmazza a polgármestert az 1. pontban megjelölt módosító okirat, valamint a módosításokkal egységes szerkezetbe foglalt támogatási szerződés aláírására
3. felkéri a polgármestert, hogy a város 2022. évi költségvetéséről szóló rendelet soron következő módosításakor a támogatási összeg kerüljön beépítésre.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

a Kőrösszolg nonprofit Kft.-vel INTÉZMÉNY ÜZEMELTETÉSI FELADATOK ELLÁTÁSA TÁRGYÁBAN megkötött KÖZFELADAT ELLÁTÁSI szerződés MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Szlanka Pálné pénzügyi osztályvezetőt.**

**Szlanka Pálné pénzügyi osztályvezető** elmondta, hogy a KŐRÖSSZOLG Kft-vel intézményüzemeltetési közfeladatok ellátása tárgyában megkötött támogatási szerződés 5 év határozott időtartamra szól. A jelenlegi szerződés 2020. július 1. napjától 2025. június 30. napjáig került megkötésre. A feladatellátás módosítása szükséges. A jelenlegi módosítás a János Vitéz Látogató Központ épületének üzemeltetéséhez kapcsolódik. A módosítás értelmében 2022. augusztus 1. napjától a Támogatott végezné teljes körűen a János Vitéz Látogató Központban az üzemeltetési feladatok ellátását. Jelenleg a létesítmény szakmai feladatellátásához szorosan kapcsolódó üzemeltetési feladatokat a Petőfi Szülőház és Emlékmúzeum intézmény végzi, az egyéb üzemeltetési feladatot Támogatott látja el.

Az üzemeltetési feladatok teljes körű ellátásának tartalma az ingatlan fűtésének biztosítása, közüzemi szolgáltatások biztosításának megszervezése -villamos energia fogyasztás kivételével -, rovar és rágcsáló irtás, az ingatlan takarításának biztosítása, gondoskodás az ingatlan energia rendszerének karbantartásáról, ivóvíz- és szennyvíz rendszerek karbantartása, villamos hálózatok karbantartása, az épület általános napi működéshez szükséges karbantartási feladatai, valamint berendezések, tárgyi eszközök karbantartása. A feladatellátás plusz támogatási összeggel jár, ami 2 338 000,- Ft. Az átadni tervezett működési támogatás összege Önkormányzat részére nem jelent plusz kiadást, csak intézményi finanszírozás helyett támogatásként kerül továbbadásra. A javaslatot a Felügyelő Bizottság a tegnapi ülésén tárgyalta.

**Nikléczi Gábor,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Fodor Tamás**, a Kulturális, Turisztikai és Sport Bizottság tagja bizottságaik nevében a határozat-tervezet elfogadását javasolták.

**Ungvári Ferenc képviselő,** mint a **Felügyelő Bizottság elnöke** elmondta, hogy a Felügyelő Bizottság szintén a határozat-tervezet elfogadását javasolta.

**Domonyi László polgármester** elmondta, hogy az átadást mi indokolja. Az intézmény nem tudta ellátni az üzemeltetési feladatokat, ezért ezen feladatok ellátásának visszaadása vált indokolttá a KŐRÖSSZOLG Kft részére.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**71/2022. sz. Képv. test. hat.**

KŐRÖSSZOLG Nonprofit Kft-vel intézményüzemeltetési feladatok ellátása tárgyában megkötött közfeladat ellátási szerződés módosítása

**HATÁROZAT**

A Képviselő-testület

1. egyetért azzal, hogy a 35/2020.(VI.24.) számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyában megkötött támogatási szerződés a jelen határozat melléklete szerinti tartalommal kerüljön módosításra
2. felhatalmazza a polgármestert az 1. pontban megjelölt módosító okirat, valamint a módosításokkal egységes szerkezetbe foglalt támogatási szerződés aláírására
3. felkéri a polgármestert, hogy a város 2022. évi költségvetéséről szóló rendelet soron következő módosításakor a támogatási összeg kerüljön beépítésre.

**Felelős:** polgármester

**Határidő:** 2022. július 31.

*Mellékletek a jegyzőkönyvhöz csatolva.*

1. **napirend**

SZENDREY JÚLIA EGÉSZALAKOS SZOBOR ÁTHELYEZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy Szendrey Júlia egészalakos bronzszobrát Domonkos Béla szobrászművész 1985-ben készítette és 1986-ban került felállításra. Jelenleg a Kiskőrösi Evangélikus Középiskola Petőfi Sándor Általános Iskolája és a Tanház közötti téren, a korábbi zsinagóga épülete között található. A Petőfi 200 emlékbizottság az emlékévre tekintettel azt a javaslatot tette, hogy a szobor kerüljön egy nyitottabb, méltóbb környezetbe, a Petőfi Szülőház és a Szoborpark közelébe. Egy úgynevezett Petőfi Centrum kerül kialakításra, melynek részét képezi a szobor is. A vonatkozó jogszabályi rendelkezések szerint szakértői bizottság került megkeresésre, aki elkészítette a szakvéleményt a szobor áthelyezésével kapcsolatban. A szobor áthelyezését a Szolgáltató ház sétáló utcai homlokzata előtti területre javasolta. Koncz Elvira, Domonkos Béla leszármazottja, szerzői jogok jogosultja hozzájárulását adta az áthelyezéshez. A döntés a Képviselő-testületi kizárólagos hatásköre.

**Nikléczi Gábor,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Fodor Tamás**, a Kulturális, Turisztikai és Sport Bizottság tagja bizottságaik nevében a határozat-tervezet elfogadását javasolták.

**Szedmák Tamás képviselő** kiegészítésként elmondta, hogy ez része a Petőfi vonal felújításának. Az emlékbizottság egy méltóbb helyet kívánt találni. A Petőfi vonal mentén, annak közelében kerülne elhelyezésre a szobor egy elérhető állomásként.

**Domonyi László polgármester** elmondta, hogy ez egy hosszabb procedúra. Az első ötletet a bizottság megvétózta.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**72/2022. sz. Képv. test. hat.**

Szendrey Júlia egészalakos szobor áthelyezése

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata a Szendrey Júlia szobrot áthelyezi a Luther térre – Kiskőrös belterület 2673 hrsz. - és az áthelyezés költségeire bruttó 821.182 Forint összeget biztosít.
2. felkéri a Polgármestert, hogy a Város 2022. évi költségvetésének soron következő módosítását a fentiek figyelembevételével terjessze elő.
3. felhatalmazza a Polgármestert a támogatással kapcsolatos szükséges jognyilatkozatok megtételére, a támogatási szerződés, valamint az együttműködési megállapodás aláírására.

**Felelős:** polgármester

**Határidő:** azonnal

1. **napirend**

AZ ORSZÁGOS MENTŐSZOLGÁLAT ALAPÍTVÁNY TÁMOGATÁSI KÉRELMÉNEK ELBÍRÁLÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy az Országos Mentőszolgálat Alapítvány azzal a kéréssel fordult a Képviselő-testülethez, hogy nyújtson támogatást a helyi mentőszolgálat részére akkumulátoros fűnyíró és fűkasza beszerzése céljából. Az eszköz a mentőállomás környezetének rendbetételéhez szükséges. Az igényelt támogatás összege 200.000 Ft.

**Nikléczi Gábor,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Fodor Tamás**, a Kulturális, Turisztikai és Sport Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**73/2022. sz. Képv. test. hat.**

Az Országos Mentőszolgálat Alapítvány támogatási kérelmének elbírálása

**HATÁROZAT**

A Képviselő-testület

1. egyetért azzal, hogy a Kiskőrös Város Önkormányzata az Országos Mentőszolgálat Alapítvány számára 200.000,- Ft, azaz Kettőszázezer forint összegű támogatást nyújtson - Kiskőrös Város Önkormányzatának 2022. évi költségvetésének terhére.
2. felkéri a Polgármestert, hogy a Város 2022. évi költségvetésének soron következő módosítását a fentiek figyelembevételével terjessze elő.
3. felhatalmazza a Polgármestert a támogatással kapcsolatos szükséges jognyilatkozatok megtételére, a támogatási szerződés, valamint az együttműködési megállapodás aláírására.

**Felelős:** polgármester

**Határidő:** azonnal

*Melléklet a 73/2022. sz. Képviselő-testületi határozathoz*

**KISKŐRÖS VÁROS ÖNKORMÁNYZATA**

6200 Kiskőrös, Petőfi Sándor tér 1.



|  |  |
| --- | --- |
| **Ügyiratszám:** | **Melléklet: a 16/2015. (VI.18.) önk. rend. 4. sz. melléklete** |
| **Ügyintéző: Sipiczki Hajnalka** | **Felhatalmazó levél** |
| **intézményüzemeltetési referens** |  |

**TÁMOGATÁSI SZERZŐDÉS**

amely létrejött egyrészről

**Kiskőrös Város Önkormányzata**

Székhely: 6200 Kiskőrös, Petőfi Sándor tér 1.

Adószám: 15724784-2-03

Törzsszám: 724782)

Képviseli: **Domonyi László polgármester** és **dr. Turán Csaba jegyző**

mint támogató (a továbbiakban: **Támogató**)

másrészről

**Országos Mentőszolgálat Alapítvány**

Székhely: 1182 Budapest, Királyhágó u. 70.

Adószám: 18252831-2-43

Szervezet nyilvántartási száma: 01-01-0009331

Képviseli: Kónya Zoltán elnök

mint kedvezményezett (a továbbiakban: **Kedvezményezett**)

(a továbbiakban együtt: Felek) között alulírott helyen és napon a következő feltételekkel:

1. Támogató a Kedvezményezettnek Kiskőrös Város Önkormányzatának a Város 2022. évi költségvetéséről szóló 3/2022. (II.24.) önkormányzati rendelete (a továbbiakban: költségvetési rendelet) 5. melléklet 32. cím 2. alcím *„Támogatások, megelőlegezések”* előirányzatának terhére támogatást nyújt.
2. A támogatás célja: Akkumulátoros fűnyíró és fűkasza beszerzése a Kiskőrösi Mentőállomás részére.

(Kormányzati funkció száma, elnevezése a 68/2013. (XII.29.) NGM rendelet szerint: 084032„Civil szervezet program támogatása”)

1. A vissza nem térítendő támogatás összege: **200.000.,- Ft,** azaz **Kettőszázezer forint**, amelyet a Polgármesteri Hivatal Pénzügyi Osztálya Kedvezményezett számára a támogató költségvetési elszámolási számlájáról átutalással a kedvezményezett CIB Bank Zrt-nél vezetett 10700608-49891102-51200002 számú számlájára utal át **2022. augusztus 5. napjáig**.
2. Kedvezményezett a támogatást kizárólag a megjelölt cél(ok)ra fordíthatja, más személy vagy szervezet részére támogatásként tovább nem adhatja. A támogatás célnak megfelelő felhasználását Kiskőrös Város Önkormányzat jogosult a helyszínen ellenőrizni.
3. A fel nem használt támogatást Kedvezményezettnek Támogató számlájára vissza kell fizetnie.
4. Az elszámolást a költségvetési rendelet 15.§-ában, valamint az államháztartáson kívüli forrás átadásáról-átvételéről szóló 16/2015. (VI.18.) önkormányzati rendelet 7.§ (1) bekezdésében foglaltaknak megfelelően a Képviselő-testület Pénzügyi Bizottsága ellenőrzi és dönt annak elfogadásáról.
5. Az elszámolás az alábbi dokumentumok benyújtásával történik:

* Mellékelt „Támogatás elszámolása” nyomtatvány
* Kedvezményezett nevére és címére kiállított, képviselője által hitelesített számviteli bizonylatok másolatai
* Engedély köteles tevékenység esetén, az engedély/ek másolata/i
* Teljes műszaki dokumentáció (rajzok, engedély/ek, költségbecslés/ek, műszaki leírás/ok, engedélyes- és kiviteli tervdokumentáció, stb.) másolata/i
* Az elkészült beruházásról készült fotó dokumentáció
* Műszaki átadás-átvételi jegyzőkönyv másolata és a használatbavételi, illetve működési engedély hiteles másolatát, amennyiben releváns
* Közbeszerzési dokumentáció közbeszerzés köteles beruházás esetén

A hitelesítést megelőzően a kedvezményezett képviselője által az eredeti számviteli bizonylatok záradékolása szükséges. A záradék szövege: *„……………,- Ft a …………….. iktatószámú támogatási szerződés terhére elszámolva”*.

1. Az elszámolást Kiskőrös Város Képviselő-testülete Pénzügyi Bizottságának referenséhez (6200 Kiskőrös, Petőfi Sándor tér 1. emelet 4.) kell benyújtani.
2. Az elszámolás benyújtásának határideje: legkésőbb **2022. december 09.**
3. Kedvezményezett köteles az érvényes adó és társadalombiztosítási szabályokat betartani. Támogató és Kedvezményezett kötelesek továbbá a támogatással kapcsolatos iratokat, valamint a támogatás felhasználását alátámasztó bizonylatokat teljes körűen az elszámolás elfogadását követő öt évig megőrizni.
4. Kedvezményezett polgári és büntetőjogi felelőssége tudatában a szerződés aláírásával nyilatkozik, hogy nem áll fenn harmadik személy irányában olyan kötelezettsége, amely a támogatás céljának megvalósulását meghiúsíthatja.
5. A támogatást Kedvezményezett részére történő átutalás időpontjától a Polgári Törvénykönyvről szóló 2013. évi V. törvény (a továbbiakban: Ptk.) szerinti késedelmi kamattal növelten kell visszafizetnie Támogató számlájára, amennyiben Kedvezményezett nem számol el megfelelően a támogatás felhasználásáról.
6. Jelen támogatási szerződés 2. sz. mellékletét képezi a Támogató által benyújtható azonnali beszedési megbízás jogát tartalmazó – a Kedvezményezett pénzforgalmi szolgáltatója által igazolt – felhatalmazó levél. A Támogató az azonnali beszedés jogát a Kedvezményezett szerződésszegése miatti visszafizetési kötelezettségének beállta esetén azonnal alkalmazhatja. A Felhatalmazó levelet 4 eredeti példányban a Kedvezményezett a szerződés aláírásával egyidejűleg a Támogató rendelkezésére bocsátja. Nem teljesítés esetén a visszafizetendő összeget és annak kamatait az állami adóhatóság megkeresésre adók módjára hajtja be.
7. Az államháztartásról szóló 2011. évi CXCV. tv. (továbbiakban: Áht.) 53. § rendelkezése szerint, amennyiben Kedvezményezett az előírt beszámolási kötelezettségének határidőben nem vagy nem megfelelő módon tesz eleget, a kötelezettség teljesítéséig a támogatás finanszírozását fel kell függeszteni.
8. Kedvezményezett indokolt esetben kérheti az elszámolási határidő meghosszabbítását, vagy a célra fel nem használt támogatási összeg más célú hasznosítását. A kérelmet írásban kell benyújtani Támogatóhoz, legkésőbb az elszámolási határidő lejártáig. A támogatási szerződés módosításáról Támogató dönt.
9. Kedvezményezett jelen megállapodás aláírásával tudomásul veszi, hogy az információs önrendelkezési jogról és az információszabadságról szóló 2011. évi CXII. törvény rendelkezései alapján Támogató a támogatás kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a Város honlapján közzéteszi, és az adatok hozzáférhetőségét öt évig biztosítja.
10. Kedvezményezett a pályázat benyújtásával egyidejűleg mellékelte az államháztartáson kívüli forrás átadásáról-átvételéről szóló 16/2015. (VI.18.) önkormányzati rendelet 5.§ (4) bekezdésében felsorolt alábbi mellékleteket:
11. a közpénzekből nyújtott támogatások átláthatóságáról szóló 2007. évi CLXXXI. törvény alapján kiállított összeférhetetlenségi nyilatkozatot
12. közzétételi kérelmet
13. nyilatkozatot arról, hogy a kérelmezőnek nincs 60 napon túl meg nem fizetett köztartozása,
14. nyilatkozatot arról, hogy a kérelmező nem áll csőd,- felszámolási vagy végelszámolási eljárás alatt

18. Kedvezményezett kijelenti:

* jelen támogatási szerződésben foglalt adatok, információk teljes körűek, valódiak, hitelesek
* a nemzeti vagyonról szóló 2011. évi CXCVI. törvény (továbbiakban: Nvtv.), valamint az Áht. rendelkezései alapján – jelen szerződés megkötésének napján – átlátható szervezetnek minősül
* az államháztartás alrendszereiből folyósított támogatásból eredő lejárt és ki nem egyenlített fizetési kötelezettsége nincs
* jelen támogatási megállapodásban meghatározott pénzügyi bizonylatokat, számlákat más támogató felé nem számolja el

1. Kedvezményezett név, cím, gazdálkodási forma, bankszámlaszám változásait, valamint az ellene indult csőd-, felszámolási és végelszámolási eljárást is a tudomására jutástól számított nyolc napon beül köteles Támogatónak írásban bejelenteni. A bejelentés elmulasztásából eredő károkért a felelősséget Kedvezményezett viseli.
2. Támogató a szerződéstől eláll, amennyiben tudomására jut, hogy Kedvezményezett valótlan adatot/adatokat szolgáltatott.
3. A támogatás a mindenkor hatályos közbeszerzési törvény, és az általános forgalmi adóról szóló törvény szabályai szerint használható fel.
4. Jelen szerződésben nem szabályozott kérdésekben a Ptk., az Nvtv., Áht., az államháztartásról szóló törvény végrehajtásáról szóló 368/2011 (XII.31.) Korm. rendelet, valamint az államháztartáson kívüli forrás átadásáról-átvételéről szóló 16/2015. (VI.18.) önkormányzati rendelet szabályai az irányadóak.
5. Az esetlegesen felmerülő jogvitákkal kapcsolatban a szerződő felek a Kiskőrösi Járásbíróság kizárólagos illetékességét kötik ki.

A jelen szerződés 4 számozott oldalból áll és 4 eredeti, egymással megegyező példányban készült, melyből 2 példány Támogatót, 2 példány Kedvezményezettet illet meg.

Felek a szerződést elolvasás és értelmezés után, mint akaratukkal mindenben megegyezőt jóváhagyólag, cégszerűen aláírják.

**Kiskőrös, 2022. július …..**

Támogató Kedvezményezett

Domonyi László Dr. Turán Csaba Kónya Zoltán

polgármester jegyző Elnök

Pénzügyileg ellenjegyzem:

**Kiskőrös, 2022. július …..**

Szlanka Pálné

pénzügyi osztályvezető

1. **napirend**

TURÁN TIBOR 6200 KISKŐRÖS, DINNYÉS DŰLŐ TANYA 7. SZÁM ALATTI LAKOS AJÁNDÉKOZÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrös-Tabdi között létesített kerékpárút nyomvonalán ez az egyetlen rendezetlen terület. Turán Tibor és a Magyar Állam közös tulajdona a 0109/2 hrsz-ú ingatlan. A Magyar Állam akkor tud az Önkormányzat részére tulajdonjogot biztosítani, ha a magánszemély kikerül a tulajdonjogból. Turán Tibor ajándékozás útján felajánlotta az Önkormányzatnak, hogy tulajdonjogot szerezzen ezen az ingatlanon. Későbbiekben a Magyar Állam részének megszerzésére is lehetőség van, mint Önkormányzat. Ez esetben rendezetté válik a Kiskőrös-Tabdi kerékpárút nyomvonala tulajdonjogi szempontból is. A forgalomba helyezési engedély feltételesen került kiadásra, azzal a feltétellel, hogy minden ingatlanrész Kiskőrös Város Önkormányzata tulajdonába kerül.

**Nikléczi Gábor,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Fodor Tamás**, a Kulturális, Turisztikai és Sport Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**74/2022. sz. Képv. test. hat.**

Turán Tibor 6200 Kiskőrös, Dinnyés dűlő tanya 7. szám alatti lakos ajándékozása

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata településrendezés közfeladatainak - kerékpárút kiépítése – céljára, ajándékozás útján a 0109/2 hrsz-ú ingatlan kerékpárúttal érintett 68 m2 területrész tekintetében a határozat mellékletét képező ajándékozási szerződésben foglalt feltételek mellett tulajdonjogot szerezzen.
2. felhatalmazza a polgármestert a határozat melléklete szerinti ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.
3. egyetért azzal, hogy az ajándékozással összefüggő valamennyi költséget Kiskőrös Város Önkormányzata viseljen.

**Felelős:** polgármester

**Határidő:** azonnal

*Melléklet a 74/2022. sz. Képviselő-testületi határozathoz*

Ajándékozási szerződés

Amely létrejött **TURÁN TIBOR** (születési neve:, születési hely, idő:., an.:, személyi azonosító jele: adóazonosító jele:, magyar állampolgár). szám alatti lakos, mint **Ajándékozó**

másrészről, **DOMONYI LÁSZLÓ MIHÁLY** polgármester által képviselt **KISKŐRÖS VÁROS ÖNKORMÁNYZATA** (székhelye: 6200 Kiskőrös, Petőfi Sándor tér 1., adószáma: 15724784-2-03, KSH Statisztikai számjele: 15724784-8411-321-03, törzskönyvi azonosító száma: 734389) mint, **Megajándékozott** - között a mai napon az alábbi feltételekkel:

**1.)** Az ingatlan-nyilvántartás jelenlegi adatai szerint a Ajándékozó 6/8 arányú tulajdonát képezi a **Kiskőrös külterület 0109/2 hrsz.** alatti összesen, **1983 m2** területű, 2.06 AK értékű, szőlőmegjelölésű ingatlan.

Felek rögzítik, hogy a fenti ingatlan teherlapján III/1 sorszám alatt 40 négyzetméter erejéig a 6724 Szeged, Kossuth Lajos sgt. 64-66 szám alatti székhelyű MVM DÉMÁSZ Áramhálózati Kft jogosult javára vezetékjog került bejegyzésre, amely jogosultsággal kapcsolatban a Felek kijelentik, hogy azta a jelen szerződés nem érinti, az változatlan tartalommal és terjedelemben fennmarad

**2.)** Ajándékozó szavatolj a jelen szerződés **1./ pontban megjelölt ingatlanból a nevén vezetett tulajdoni illetőségek – fentieken túlmenő – per-, teher- és igénymentességét.**

**3.)** A jelen szerződés aláírásával Ajándékozó az 1. pontban körülírt ingatlanból 68/1983 arányú tulajdoni illetőség feletti tulajdonjogot a nevén vezetett tulajdoni hányad terhére Megajándékozottra átruházza **ajándékozás jogcímén**, aki ezen ajándékot – általa megtekintett és így ismert jelenlegi állapotában - jelen szerződés aláírásával **elfogadja és átveszi.**

**4.)** Megajándékozott képviselője kijelenti, hogy a jelen szerződésben rögzített tulajdonszerzésének célja településfejlesztés – kerékpárút - megvalósítása.

**5.)** Szerződő Felek az **1./ pontjában megjelölt** s jelen szerződés tárgyát képező ingatlan értékét **7.200,- (hétezer-kettőszász) Ft** összegekben állapítják meg.

Szerződő Felek rögzítik, hogy az Ajándékozó a szerződés **1./ pontjában megjelölt ingatlanból a nevén vezetett tulajdoni illetőségek** feletti tényleges hatalmat a jelen szerződés aláírásával egyidejűleg engedi át a Megajándékozott részére, s Szerződő Felek kikötik, hogy Megajándékozott a birtokba bocsátástól kezdődően húzza az ingatlan hasznait, s viseli bármilyen terheit, valamint az ingatlanokban beállott azt a kárt, amelynek megtérítésére mást nem lehet kötelezni.

**6.)** Ajándékozó a jelen szerződés aláírásával **feltétlen és visszavonhatatlan**hozzájárulását adja ahhoz, hogy a Megajándékozott az 1. pontban körülírt ingatlanból 68/1983 arányú tulajdoni illetőség **vonatkozásában kizárólagos** tulajdonjogát az ingatlan – nyilvántartásba **ajándékozás jogcímén** bármikor bejegyeztesse.

Megajándékozott tulajdonjogának fentiek szerinti bejegyzését jelen okirat aláírásával is kéri a fent körülírt ingatlan vonatkozásában az eljárásra illetékes Kiskőrösi Járási Földhivataltól. A jelen szerződés körében felmerült valamennyi költséget a Megajándékozott köteles viselni.

**7.)** Szerződő Felek kijelentik, hogy okiratszerkesztő ügyvéd részletesen tájékoztatta őket a vonatkozó adó és illetékjogszabályokról, általuk benyújtandó nyilatkozatokról, amely tájékoztatást megértettek és tudomásul vettek.

Fenti tájékoztatásra figyelemmel Megajándékozott kijelenti, hogy az 1990. évi XCIII. tv. 5. § (1) bekezdés b, pont alapján teljes személyes illetékmentességben részesül és erre figyelemmel kéri az eljárásra illetékes adóhatóságtól az őt megillető **illetékmentesség figyelembe vételét a vagyonszerzési illeték kiszabásakor.**

**8.) Ajándékozó kijelenti**, hogy cselekvőképes magyar állampolgár, míg **Megajándékozott képviselője kijelenti**, hogy szintén cselekvőképes magyar állampolgár, s képviseleti joga a jelen jogügylet megkötésénél nem esik korlátozás alá, annak megkötéséhez a képviselő testület hozzájárult.

Szerződő Felek rögzítik, hogy Megajándékozott nem földműves, azonban a 2013. évi CXXII. tv. 11. § (2) bekezdés c, pont és 12. § (2) bekezdés alapján jogosult a jelen szerződés tárgyát képező termőföld feletti tulajdonjogot megszerezni. Felek rögzítik, hogy a 2013. évi CXXII. tv. 36. § (1) bekezdés c, pontja alapján a jelen szerződéssel kapcsolatban az elővásárlási jogokat biztosító kifüggesztési eljárás lefolytatása szükségtelen és a jelen szerződés a mezőgazdasági igazgatási szerv jóváhagyásától mentes figyelemmel arra, hogy a tulajdon átruházás jogcíme **ajándékozás**.

**9.) Megajándékozott kijelenti,** hogy agrárkamarai tagsági azonosító számmal és részarány tulajdonnal nem rendelkezik,továbbá azt is, hogy a jelen szerződésben rögzített tulajdonszerzése a már tulajdonában és a haszonélvezetében levő föld területnagyságának beszámításával sem haladja meg a 2013. évi CXXII. tv. 16. § szerinti földszerzési maximumot**,** illetve a jelen szerződéssel megszerezni kívánt földterület a már birtokában lévő föld területnagyságának a beszámításával **sem haladja meg a 2013. évi CXXII. törvény 16. §-ban meghatározott birtokmaximumot.**

**10.)** Megajándékozott jelen szerződés aláírásával nyilatkozik, hogy nincs a földhasználatért járó ellenszolgáltatásnak teljesítéséből eredő bármilyen korábbi földhasználattal kapcsolatos jogerősen megállapított és fennálló díj-, vagy egyéb tartozása, valamint vele szemben a szerzést megelőző öt éven belül nem állapították meg, hogy a szerzési korlátozások megkerülésére irányuló szerződést kötött

**11.)** Jelen szerződésben nem szabályozott kérdésekben a Polgári Törvénykönyv, a 2013. évi CXXII. tv. és a 2013. évi CCXII. tv. rendelkezései az irányadóak.

Szerződő Felek a jelen szerződés aláírásával egyidejűleg **meghatalmazzák dr. Agócs Ákos** 6237 Kecel, Császártöltési u. 4. fszt. 4. szám alatti székhelyű **okiratszerkesztő ügyvédet jelen szerződés elkészítésével, ellenjegyzésével továbbá,** hogy a **földhivatal előtti eljárásban** képviseletüket teljes jogkörben ellássa.

Alulírott Szerződő Felek a jelen szerződést - melyet egyúttal tényvázlatnak is tekintenek – annak elolvasása és megértése után, mint akaratukkal mindenben megegyezőt, jóváhagyólag írták alá, továbbá elismerik annak 1-1 eredeti – ügyvédi ellenjegyzéssel és szárazbélyegző lenyomattal ellátott - példányának átvételét.

**Kiskőrös, 2022.**

|  |  |
| --- | --- |
| ……………………………………. | ………………………………………. |
| Turán Tibor  Ajándékozó | Kiskőrös Város Önkormányzata  képv. Domonyi László polgármester  Megajándékozott |

Ellenjegyzem:Pénzügyileg ellenjegyzem:

…………………………….. .……………………………...

dr. Turán Csaba Szlanka Pálné

jegyző pénzügyi osztályvezető

1. **napirend**

PÁLYÁZAT A SZLOVÁK NÉPI HAGYOMÁNYOK KISKŐRÖSÖN CÍMŰ NÉPMŰVÉSZETI FESZTIVÁL TÁMOGATÁSÁRA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Nemzeti Kulturális Alap Népművészet Kollégiuma pályázati felhívást tett közzé, melyben megyei, országos és nemzetközi hatókörű népművészeti nagyrendezvényeket, kiállításokat, fesztiválokat támogat. A 2023. évi Városalapítók Napja előkészítésének körében kerülne benyújtásra a pályázat. Pályázat elnyerése esetén bruttó 2.000.000 Ft összköltséggel egy népzenei találkozó kerülne megszervezésre. Egyik momentumként az Urban Verbunk táncművészeti formáció fellépése, valamint akár egy 100 főt meghaladó citerazenekari találkozó esetében a felmerülő előadói díjak, az ellátások és utazások költségei, a fellépői díjak kerülnének kiegyenlítésre a pályázati támogatásból.

**Nikléczi Gábor,** a Társadalompolitikai Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Fodor Tamás**, a Kulturális, Turisztikai és Sport Bizottság tagja bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

**75/2022. sz. Képv. test. hat.**

Pályázat a Szlovák népi hagyományok Kiskőrösön című népművészeti fesztivál támogatására

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata pályázatot nyújtson be a Szlovák népi hagyományok ápolása Kiskőrösön elnevezésű népművészeti fesztivál megvalósítása érdekében a Nemzeti Kulturális Alap Igazgatóságához 2.000.000-Ft vissza nem térítendő támogatás igényléséhez.
2. a nevezési díj összegét bruttó 5.000,-Ft-ot Kiskőrös Város Önkormányzatának 2022. évi költségvetése terhére biztosítja.
3. felkéri a polgármestert, hogy a Város 2022. évi költségvetésének soron következő módosítását a fentiek figyelembevételével terjessze elő.
4. felhatalmazza a polgármestert, hogy a pályázattal kapcsolatos ügyekben teljeskörűen eljárjon, a szükséges jognyilatkozatokat megtegye és a támogatási szerződést, a pályázatot kiíró Nemzeti Kulturális Alap Igazgatóságával megkösse.

**Felelős:** polgármester

**Határidő:** azonnal

További hozzászólás nem volt, így **Domonyi László polgármester** az ülést 07:45 órakor bezárta.

Kmf.

Domonyi László dr. Turán Csaba

polgármester jegyző